open-index/open-wikipedia-markdown huggingface dataset:
RoboCop 2

***RoboCop 2*** er en science fiction film fra 1990, med handling satt i nær framtid i Detroit i Michigan. 

Filmen er en oppfølger til *[[RoboCop]]* fra 1987. Hovedrollen spilles av Peter Weller, som også spilte RoboCop i den første filmen. Dette var siste gangen Weller hadde rollen som RoboCop, selv om det senere ble spilt inn enda en oppfølger, samt en TV-serie. Weller mente det var slitsomt å ha på seg RoboCop-drakten, samt at han mislikte å arbeide på film-settet til *RoboCop 2*. 

*RoboCop 2* ble regissert av Irvin Kershner, og manus ble skrevet av Frank Miller og Walon Green. 

## Handling
Hovedhandlingen i *RoboCop 2* er tittelfigurens kamp for å få tilbake menneskeligheten som mange av figurene i filmen følte at han mistet da han ble til RoboCop (en cyborg som kombinerer hjerne og annet vev fra liket etter en myrdet politimann, Alex Murphy, og en robotkropp) i den første filmen. Dette er en type handling som også ble brukt i den første filmen, men film nummer 2 drives i tillegg av en rekke underhandlinger.

## Kritikk
Flere kritikere mente filmen var overdrevet slem og voldelig,  at den manglet vittigheten fra den første filmen og at den hadde liten sammenheng med den første siden Alex Murphy\Robocop utviklet menneskelige følelser. Det ble ofte klaget over at filmen ikke fokuserte nok på RoboCop og hans partner Lewis, og at filmens hovedhandling om en mann fanget inne i en maskin forsvant i en sjø av dårlig smak og sadistisk ondskap.

I Norge ble filmen totalforbudt da filmsensuren ble satt.

## Skuespillere
* Peter Weller som Alex Murphy / RoboCop
* Nancy Allen som politibetjent Anne Lewis
* Belinda Bauer som Dr. Juliette Faxx
* Dan O'Herlihy som "The Old Man" 
* Felton Perry som Donald Johnson
* Tom Noonan som Cain
* Willard E. Pugh som ordfører Marvin Kuzak.
* Gabriel Damon som Hob.
* Galyn Görg som Angie.
* Stephen Lee som politibetjent Duffy
* Robert DoQui som etterforsker Reed
* Ken Lerner som Delaney
* Jeff McCarthy som Holzgang
* Thomas Rosales Jr. som Chet
* Tzi Ma som Tak Akita
* Wanda De Jesus som Estevez
* George Cheung som Gilette
* Roger Aaron Brown som Whittaker
* Mark Rolston som Stef

## Eksterne lenker
*
Siril

**Siril** er et nylaget norsk kvinnenavn som kan være en variant av Siri, Sigrid eller Sigfrid.

*Siril* er også en russisk variant av mannsnavnet Cyril.

## Utbredelse
Tabellen nedenfor gir en detaljert oversikt over populariteten til navnet Siril i noen av de landene hvor statistikk er tilgjengelig.

## Kjente personer med navnet
Personene i listen er ordnet kronologisk etter fødselsår.
* Siril Helljesen (f. 1982), norsk dressurrytter
* Siril Heyerdahl (f. 1991), norsk programleder
* Siril Malmedal Hauge (f. 1992), jazzvokalist

## Referanser


## Eksterne lenker
*
Bovar Karim

**Bovar «Boja» Karim** (født 4. mai 1984 i Paris) er en svensk fotballspiller som for tiden er klubbløs etter å ha forlatt Tromsø Idrettslag våren 2009. Trener med diverse danske og svenske klubber, men ingen permanent. Faren hans er fra Algerie og har spilt a-landskamper.

Han har tidligere spilt for Malmø FF, Feyenoord, Cambuur og Tromsø Idrettslag. Da Bovar Karim var 13 år flyttet han til England og spilte i to år for Arsenal før turen gikk til Feyenoord Rotterdam og nederlandsk fotball. Karim ble høsten 2008 leid ut til Randaberg i en tre måneders periode og scoret åtte mål på ni kamper for Stavanger-klubben. Karim scoret totalt ett mål for Tromsø IL.

## Referanser


## Eksterne lenker
*
Endosporer

**Endosporer** er spesielle strukturer som blir dannet inne i bakteriecellene for å beskytte bakteriene ved dårlige tider. Prosessen kalles for *sporulation*. Sporer er differensierte celler som er veldig resistent mot varme. De er også resistente overfor sterke kjemikalier. I jord er det rikelig med bakterier som danner sporer, og en hvilken som helst jordprøve vil inneholder endosporer. Slektene staver/*Bacillus* og *Clostridium* er de best studerte artene som danner sporer.

Funnet av endosporer var en viktig oppdagelse fordi det er viktig å vite om varmeresistende former for bakterier ved sterilisering av utstyr. Det er ikke bare bakterier som danner sporer, men de bakterielle sporene er unik i at de tåler høye temperaturer. Foruten å tåle varme, tåler endosporene tørking, radioaktivitet, syrer og andre sterke kjemikalier. De kan være sporer og være uvirksom i en ekstremt lang tid.

Strukturen til sporene er overveldende forskjellig fra selve cellen. Strukturen til sporene er mye mer kompleks i det at de har flere lag som man ikke finner i cellen. En kjemisk substans som er karakteristisk for endosporer er *dipicolinsyre* og finnes ikke i bakteriecellene. Dette stoffet har blitt funnet i alle endosporene som har blitt undersøkt og finnes i kjernen. Sporene har og en høy konsentrasjon av kalsiumioner som er kombinert med dipicolinsyren. Denne kalsium-dipicolinsyren står for omtrent 10% av tørrvekten til sporene.

## Forskjeller fra endosporer og vegitabilske celler

(Tabellen er hentet fra)

## Se også
* Sporer

## Referanser
Henry Turner

**Henry H. Turner** (født 28.august 1892 i Harrisburg i Illinois i USA, død 4. august 1970 i Oklahoma City Oklahoma) var en amerikansk endokrinolog, kjent for publikasjon av sin beskrivelse av Turners syndrom i 1938 i *Association for the Study of Internal Secretions*. Han var tilknuyttet University of Oklahoma College of Medicine.

## Referanser


## Kilder
* Turner HH. A Syndrome of infantilism, congenital webbed neck, and cubitus valgus. Endocrinology. 1938;23:566-574. 
* A Tribute to Henry H. Turner, M.D. (1892–1970): A Pioneer Endocrinologist.  The Endocrinologist 14(4) 179-184, July-Aug 2004 G Bradley Schaefer, MD and Harris D. Riley, Jr., MD
Renault Scénic

**Renault Scénic** (produsert siden 1996) er en MPV familiebil fra franske  Renault, kåret til Årets Bil i Europa 1997.

Den er basert på Renault Mégane og  blant de første små MPV, "multi purpose vehicle"; altså en flerbruksbil.  Den hadde fem seter og varierte utstyrsnivå.

I 1999 fikk Scénic en ansiktsløftning, og samme år kom utfordreren Opel Zafira med syv nedfellbare seter, som kunne fås i neste utgave av Scénic fra 2004. Denne kunne  også fås i en forlenget syvseters utgave kalt **Grand Scénic**.

I 2006 gjennomgikk hele Mégane-serien, også Scénic, en mindre ansiktsløftning.

Produksjonen ble avsluttet i 2022. I 2024 kom en helt ny elektrisk modell kalt Renault Scenic E-Tech.

## Referanser
Andrej Kirilenko

**Andrej Gennadjevitsj Kirilenko** (russisk ; født 18. februar 1981 i Izjevsk) er en russisk basketballspiller. Han spiller i dag for amerikanske Minnesota Timberwolves. 
Fra 2001-2011 spilte for Utah Jazz i NBA. Han er 206&nbsp;cm og spiller forward, og er kjent for sin allsidighet og sitt gode forsvarsspill.

## Referanser


## Eksterne lenker
* 
*
Dražen Petrović

**Dražen Petrović** (født 22. oktober 1964 i Sibenik i Kroatia (den gang Jugoslavia), død 7. juni 1993 i Denkendorf i Tyskland) var en profesjonell basketballspiller for de amerikanske lagene New Jersey Nets og Portland Trail Blazers. Han spilte også for klubbene BC Sibenka, BC Cibona og Real Madrid i Europa, i tillegg til Kroatias landslag i basketball. Han ble også kåret til en av FIBAs 50 beste spillere.

## Landslag
Petrovic spilte på Jugoslavias landslag i basketball som nummer 4. Der var han med på Kroatias gullperiode som strakk seg over tre år fra 1989 til 1991. I 1989 og 1991 vant Jugoslavia EM i basketball med Petrovic på laget. I 1989 ble Petrovic kåret til turneringens beste spiller. I 1991 vant landslaget også verdensmesterskapet.

## Europeisk karriere
Petrovic spilte totalt for tre europeiske klubber før han kom til NBA. Klubbene var; BC Sibenka, BC Cibona og Real Madrid Baloncesto|Real Madrid.

## NBA-karriere

Petrovic ble trukket opp til NBA av klubben Portland Trail Blazers. Han viste tidlig sin misnøye i klubben på grunn av lite spilletid. Og 23. januar 1991 kom han til klubben New Jersey Nets, der han fikk mer spilletid.

### Statistikker fra Petrovics NBA-karriere

#### Tegnforklaring

#### Sesongen

#### Sluttspill

## Død

Dražen Petrović døde i en trafikkulykke på autobahnen i Denkendorf ved Ingolstadt i Tyskland den 7. juni 1993 da han var i Europa for å spille landslagskamp. Han ble 28 år gammel.

## Referanser


## Kilder
* Basketball Hall of Fame &ndash; Dražen Petrović
* Biografi om Petrovic hos basketball-reference.com
* Biografi om Petrovic hos interbasket.net

## Eksterne lenker
* 
*
Jarl av Inverness

Tittelen **Jarl av Inverness** er en britisk adelstittel som har blitt skapt flere ganger, hver gang som en tilleggstittel for et medlem av den britiske kongefamilien. Den ble først skapt i 1801 som en tilleggstittel for prins Augustus Frederick, hertug av Sussex, sjette sønn av Georg III &ndash; før den ble fjernet i 1843.  Sussex sin andre kone (som han giftet seg med i strid med loven) ble gitt tittelen hertuginne av Inverness, som ble fjernet ved hennes død i 1873.

Den neste skapelsen var for prins Georg, andre sønn av Edvard VII, som en tilleggstittel til hertugdømmet av York. Da prinsen ble konge i 1910, og tok over etter sin far, ble titlene innlemmet i kronen.

Tittelen ble igjen skapt i 1920 som en tilleggstittel for prins Albert, andre sønn av Georg V, som også skapte hertug av York på samme tidspunkt. Tittelen ble innlemmet i kronen da York tok over for sin bror i 1936 for å bli Kong Georg VI.

Til slutt ble tittelen skapt, for fjerde gang, i 1986 som en tilleggstittel for dronning Elisabeth IIs andre sønn, prins Andrew, hertug av York.

## Jarler av Inverness, første skapelse ([[1801]])
*Augustus Frederick, hertug av Sussex (1773–1843)

## Jarler av Inverness, andre skapelse ([[1892]])
*Prins Georg, hertug av York (1865–1936), innlemmet i kronen i 1910

## Jarler av Inverness, tredje skapelse ([[1920]])
*Prins Albert, hertug av York (1895–1952), innlemmet i kronen i 1936

## Jarler av Inverness, fjerde skapelse ([[1986]])
*Andrew, hertug av York (født 1960)
Gracillarioidea

* bladmøll
* bronsemøll
* viftemøll
* øyelokkmøll

**Gracillarioidea** er en gruppe (overfamilie) av små sommerfugler som tilhører den store gruppen Ditrysia. Gruppen deles i fire familier som alle forekommer i Norge. De fleste artene tilhører den artsrike familien bladmøll (Gracillariidae).

## Utseende
Små, slanke møll med lange, trådformede antenner. Vingespennet er vanligvis mindre enn 15&nbsp;mm. På farge er de ofte brokete, men de kan også være hvite eller bronseaktig metallfargede. Beina er forholdsvis lange.

## Levevis
I alle fall de nyklekte larvene lever i miner i blad eller bladstilker. Noen grupper har hypermetamorfose, dvs. at de senere larvestadiene er vesentlig ulike de tidligere. Disse larvene kryper gjerne ut fra minen og spiser bladet fra utsiden. Noen arter kan gjøre en del skade på nyttevekster og skogstrær. De voksne sommerfuglene er kvikke møll som løper godt, men de flyr sjelden langt.
## Eksterne lenker
*
Tony Parker

**William Anthony (Tony) Parker, II** (født 17. mai 1982, i Brugge, Belgia) er en fransk NBA basketballspiller på San Antonio Spurs. Han er en liten, lynkjapp guard som i 2007 ble kåret til finalens beste spiller da Spurs vant NBA-mesterskapet. Han var gift med skuespillerinnen Eva Longoria, som spiller i hitserien *[[Frustrerte fruer]]*, fra 2007–2010.

## Tidlig liv
Parker ble født i Bruges, Belgia, men vokste opp i Frankrike.Hans far, Tony Parker sr., spilte basketball på Loyola University i Chicago, samt profesjonelt i utlandet. Hans mor, Pamela Firestone, er en nederlandsk modell. I begynnelsen var Parker mer interessert i fotball, men etter å ha sett utviklingen av Michael Jordan til en global basketball-stjerne, ombestemte han seg.

## Karriere
Før 2001 NBA Draft, var Parker invitert til San Antonio Spurs sommerleir. Treneren Gregg Popovich hadde latt ham spille mot Spurs sin lagkaptein og tidligere NBA-spilleren Lance Tomme. Parker var så overveldet av Tom's tøffe og fysiske forsvar at Popovich var klar til å sende ham bort etter bare 10 minutter. Etter å ha sett en "best of" mix tape av Parker's beste spiller, Popovich besluttet å invitere Parker en gang.  Denne gangen gjorde Parker et bedre inntrykk mot Tomme.

## Referanser


## Eksterne lenker
* 
*
Konows gate

**Konows gate** finnes flere steder:

* Konows gate (Oslo), et gammelt veifar i bydel Gamle Oslo, oppkalt etter Hans Konow.
* Karl Konows gate (Bergen)
Alfa Romeo 156

**Alfa Romeo 156** er en bilmodell fra den italienske bilprodusenten Alfa Romeo som ble produsert mellom 1998 og 2005. Den erstattet Alfa Romeo 155, og vant tittelen Årets Bil i Europa i 1998. 156 er designet av Walter de'Silva.

Den første modellen var tilgjengelig med flere forskjellige motorer. Av bensinmotorer fantes det fire-sylindrede rekkemotorer på 1,6, 1,8 og 2,0 liter med Twinspark-teknologi samt en 2,5-liters V6-motor med 190 hestekrefter. Modellen ble også levert med to dieselmotorer, en på 1,9 liter og en på 2,4 liter. I 2000 ble i tillegg en stasjonsvognutgave, kalt Sportwagon, lansert, og i 2002 ble sportsutgaven GTA lansert (*Grand Turismo Aleggrita*) med en 3,2-liters V6-motor på 250 hestekrefter samt andre bremser og understell. GTA ble produsert som både sedan og Sportwagon.

I 2004 fikk 156 en ansiktsløftning, men denne omfattet ikke GTA da denne ble ansett som en egen modell. 156 ble erstattet av Alfa Romeo 159 i 2005.

## Eksterne lenker
* 
* Informasjon om Alfa Romeo 156
Ågskardet

**Ågskardet** er ei bygd på sørsiden av Skarsfjorden i Meløy kommune i Nordland fylke. Innbyggertallet for 2007 var 134 personer.

Stedet ligger ved fylkesvei 17 (Kystriksveien), med fergeforbindelse til Forøy (Halsa) og resten av Meløy kommune. Bygda strekker seg videre til kommunegrensen mot Rødøy kommune i sør. Stedet har bedehus, samfunnshus og en del private bedrifter.

## Eksterne lenker
* Ågskardets hjemmeside 
* Gårdshistorie fra Ågskardet
Kvernøya

**Kvernøya** er ei øy i Flatanger kommune i Trøndelag.  Øya måler 5,1 kvadratkilometer og er Flatangers største. De nordlige og østlige delene består for en stor del av kupert, skogbevokst terreng, mens det i vest og sør er mer snaufjell, lyng- og myrområder og dessuten jordbruksarealer. Høyeste punkt er Kvernøyfjellet (144 moh). 

Det er funnet spor etter bosetning her tilbake til yngre steinalder. Den nevnes første gang i skriftlige kilder i lensreknskapet i 1557. Under og like etter andre verdenskrig bodde det ca. 80 mennesker på øya og hovednæringene var fiske og jordbruk, gjerne drevet i kombinasjon. Det ble bygd en større steinkai på vestsida av øya tidlig på 1950-tallet, og i 1957 fikk innbyggerne elektrisk kraft. Det ble anlagt ny vei (om lag 3 kilometer) og nytt havneanlegg (kai og molo) på Kvernøya i 1980-81. Dette havneanlegget ligger på øyas sørside. I årene ca. 1980-1990 hadde den også fast rutebåtforbindelse. Sist på 1980-tallet kom det elg til Kvernøya, og i 1999 ble øya eget elgvald.
## Referanser
Slipp

En **slipp** er et forseggjort opptrekk for båter og skip. Slippen gjør det mulig å trekke fartøyet fra flytende posisjon og opp på tørt land. Mange slipper ender i en stor verkstedshall.

Slippen består av en dramekanisme, en vogn som er utstyrt med støttestag (vogge) for å holde båten loddrett, og en skinnegang som går på skrå ned i og under vannet til det er dypt nok til at båten blir liggende riktig mens den trekkes opp.

Slippen er en del av det nødvendige utstyret for skipsverft, der en enten ville ha tilgang til bunnen av båten for rustbehandling eller andre arbeider, men også for å kunne arbeide under tak. De største fartøyene som seiler i dag, kan ikke slippsettes, men må i dokk.

Småbåter i områder med stor tidevannsforskjell løser problemet ved å legge båten over en sandbanke ved flo sjø. Når der er fjære, ligger båten flere meter over havflaten og en har flere timer på seg før båten flyter igjen.

## Referanser
Scion

**Scion** er et japansk bilmerke som er eid av Toyota.

De lanserte modeller for et yngre publikum som hadde få variasjoner, samtlige basert på Toyotachassis. Scion ble solgt i rundt en million eksemplarer, de fleste i USA, og ingen til Norge.

Tino Rossini's Reviews - 041 - 2011 Scion xB.jpg|xB (egentlig en Toyota bB)
2005 Scion tC RS 1.0.jpg|tC
08 Scion xD.jpg|xD (basert på Toyota Yaris)
2012_Scion_iQ_--_NHTSA_2.JPG|iQ (egentlig en Toyota iQ)
2016_Scion_iA_(North_America).jpg|iA
Scion FR-S 3-22-2012-Toyota-Motorsports-Kickoff-Day-USA-100-57.jpg|FR-S, egentlig en Toyota GT86
'16 Scion iM.jpg|iM (egentlig en Toyota Auris)

## Referanser

## Eksterne lenker
*
Føllblom

**Føllblom** (*Scorzoneroides autumnalis*, synonym: *Leontodon autumnalis* L.) er en korgplante som er vanlig i hele landet. 

Planta har en bladrosett av blader som oftest er flika (tidligere slektsnavn, *Leontodon*= "løve + tenner"). Det er som regel 1–2 gule blomsterkorger på hver blomsterstengel og stengelen går gradvis over i korga. Hver plante har som regel flere blomsterstengler. 

Føllblom starter blomstringa relativt seint (autumnalis=høstblomstrende) og blomstrer mange steder til frosten kommer om høsten. Voksested er eng, beitemark, beita skog, strandeng, setervoller, veikanter og ruderatmark (=skrotemark). 

## Systematisk navn
Det vanlige vitenskapelige navnet på føllblom har vært *Leontodon autumnalis* L. 1753, men nyere molekylære studier har entydig vist at slekta *Leontodon* består av to klart skilte grupper: *Leontodon* s.s. og *Scorzoneroides*. Siden føllblom hører til siste gruppe og typearten i *Leontodon* er lodneføllblom (*Leontodon hispidus* L. 1753), må føllblom flyttes til slekta *Scorzoneroides* Vaill. Dette er også navnet som brukes av Artsdatabanken.

## Referanser
 

## Eksterne lenker
*
Arkhytas

**Arkhytas** (gresk: Αρχύτας, født 428 f.Kr. i Tarentum, Magna Graecia i dagens Italia, død mellom 355 og  350 f.Kr.) var en filosof, matematiker, astronom, statsmann og militærstrateg fra antikkens Hellas. 

Arkhytas' far var sannsynligivs Hestiaios. Ifølge andre, mindre troverdige angivelser var farens navn Mnesagoras, Mnasagetes eller Mnesarkhos.

Cicero skrev at Arkhytas var elev av  Filolaos fra Kroton. I likhet med Arkhytas tilhørte Filolaos pytagoreerne, skolen som Pythagoras fra Samos grunnla, så Ciceros opplysning er plausibel, om ikke sikker.

Av Arkhytas elever er bare matematikeren Eudoksos fra Knidos kjent ved navn.

Arkhytas var vitenskapsmann ved Pythagoras-skolen og kjent for å være en god venn av Platon. Hans og Eudoksos' student var Menaikhmos.

## Litteratur
* 

## Referanser
Gadget

En **gadget** er et engelsk ord for en teknologisk *«dings»* eller raritet som har en spesiell, praktisk nyttefunksjon. *Gadgets* kan utføre funksjoner som vanlige teknologiske apparater utfører, men da gjerne på en uvanlig, morsommere eller bare annerledes måte. På engelsk kan man skille mellom en gadget og en *«gizmo»*. En gizmo har bevegelige deler, noe en gadget ikke nødvendigvis trenger å ha. Man kan si at en digital klokke er en gadget, mens en analog klokke er en gizmo.

Arngren Electronics var pioner i 1994 med postordresalg av gadgets i Norge.
Bertie Mee

**Bertie Mee** (født 25. desember 1918, død 22. oktober 2001) var en britisk fotballspiller og manager, og er berømt for å lede Arsenal FC til deres første double-mesterskap i 1971. Han var den yngre bror av fotballspillerern Georgie Mee.

## Karriere
Han ble født i Bulwell i Nottinghamshire, så spilte han for Derby County og Mansfield Town, men karrieren ble kort på grunn av skader. Mee gikk inn i hærens medisinske avdeling (Royal Army Medical Corps) og utdannet seg til fysioterapeut, i løpet av sine seks år i hæren oppnådde han grad som sersjant. I den tiden han var i hæren oppholdt han seg en periode i Israel, der han for en tid spilte for Maccabi Netanya. Etter sin militære karriere, arbeidet han som fysioterapeut i flere klubber, før han kom til Arsenal FC i 1960, og erstattet Billy Milne.

## Arsenal FC
Etter at Billy Wright fikk sparken som manager i 1966, ble Mee overraskende spurt om å ta over som manager, noe som sannsynligvis også overrasket han selv. Mee ba om en klausul i kontrakten som gav han mulighet til å gå tilbake til stillingen som fysioterapeut i klubben, hvis han ikke skulle fungere med han som manager de første tolv månedene. Mee rekrutterte Dave Sexton og Don Howe som sine assistenter, slik at de skulle veie opp for hans egne taktiske mangler.

The Fairs Cup var kun en oppvarming til den store begivenheten som kom i 1971, med the Double, seier i både FA-cupen og ligaen. Ligatittelen ble vunnet på White Hart Lane, hjemmearena til deres store rivaler Tottenham Hotspur, på ligaens siste runde. Fem dager senere tok Arsenal seieren i FA-cupen mot Liverpool FC, med 2-1 etter ekstraomganger på Wembley. Vinnermålet ble laget av Charlie George.

Mee klarte ikke å bygge videre på Arsenals suksess, og de tapte finalen i 1972 mot Leeds United og havnet etter hvert i et liv midt på tabellen. Mee offentliggjorde sin avskjed i 1976, som Arsenals til da mest suksessfulle manager med 241 seierer, en rekord som ikke skulle bli slått før i 2006 av Arsenes Wengers Arsenal. Han kom senere til Watford som Graham Taylors assistent i 1978, der han hadde ansvaret for talentspeiderne (og han ble kreditert med oppdagelsen av John Barnes), og han ble senere styremedlem i klubben før han pensjonerte seg i 1991.

Han ble i 1984 utnevnt til offiser av Order of the British Empire for sin innsats innen fotballsporten. Han døde i London, 82 år gammel, i 2001.

## Referanser


## Eksterne lenker
*
Bognor Regis

**Bognor Regis** er en ferieby ved kysten og et verdslig sogn, administrert i distriktet Arun i grevskapet West Sussex ved sørkysten England. Den ligger 89&nbsp;km fra London, 39&nbsp;km vest for Brighton og 9&nbsp;km sørøst for Chichester. Andre byer i nærheten er Littlehampton i øst-nordøst og Selsey i sørvest. De nærliggende landsbyene Felpham (hvor dikteren William Blake engang bodde) og Aldwick er nå forsteder til Bognor Regis, sammen med landsbyene North og South Bersted. I 1960 åpnet Billy Butlin en av sine berømte ferieleirer, Butlins Holiday Camps, i Bognor Regis. Den ble senere kalt Southcoast World, inntil 1998 da de fikk navnet Butlins Bognor Regis. I henhold til folketellingen i 2011 av det urbane området (inkludert Felpham og Aldwick) er det en befolkning på 63 885 innbyggere i byen. Byen alene utgjør rundt 24 064 innbyggere for samme tidsrom.

## Stedsnavnet
Bognor er et av de eldste nedtegnede angelsaksiske stedsnavnene i Sussex. I et dokument fra år 680 er det referert til som *Bucgan ora*, i betydningen «Bucges kyst», eller landingssted. Bucge er et angelsaksisk kvinnenavn.

Bognor Regis het opprinnelig kun Bognor og var en landsby som drev med fiske (og smugling) fram til 1700-tallet da den ble omformet til et feriested av Richard Hotham som døpte stedet om til Hothampton, men det ble aldri populært. Det har blitt postulert at Hotham og hans nye feriested er portrettert i Jane Austens ufullførte roman *Sanditon*.

Den 12. desember 1928 ble det utført en lungeoperasjon på kong Georg V etter at han var blitt syk. I etterhånd var det påkrevd med rekonvalesens, og Buckingham Palace trengte å finne et egnet sted som hadde de nødvendige «nærhet til havet, ligge i sør, beskyttelse fra vind, være privat, og ha rimelige tilgang til og fra London.» Bognor ble valgt, og som et kongelig sted, ønsket man å legge til *Regis* («av kongen») til stedsnavnet som kongelige patronat. Dette ønsket ble framlagt den aldrende kongen som etter sigende skal ha svart «Bugger Bognor!», det vil si «Pokker ta Bognor!» Kongens sekretær vendte deretter tilbake og informerte om at «kongen har vært vennligsinnet til å innvilge deres ønske.» En variant av den samme historien er at kongen kort tid før sin død ble fortalt at han snart var frisk nok til å besøke Bognor. Kongen skal da gryntet: «Bugger Bognor!» Selv om det er få bevis på at kongen skal ha ytret disse i ordene i denne konteksten, og at sjøluften i byen faktisk var til hjelp, er det sikkert at kongen brydde seg svært lite om byen.

I 1944 ble 331 (Norwegian) Squadron flyttet i den anledning til Bognor Regis i påvente av invasjonen av Normandie.

## Vennskapsbyer
Bognor Regis har følgende vennskapsbyer:

*  Saint-Maur-des-Fossés (Frankrike)
*  Weil am Rhein (Tyskland)
*  Trebbin (Tyskland)

## Referanser


## Eksterne lenker
* 

* Bognor Regis Town Council
Rana Niejta

**Rana Niejta** og **Rana Niejte** er umesamiske navn på den samiske gudinnen for våren og fruktbarhet. Alternative navn på nordsamisk er *Rana Nieda*, *Rana Neida*, *Rana Neide*, *Ruona Neida*,  *Radien-neide* og *Blende*.

Navnet kan oversettes med det «grønnlige», «markens grønne grøde», eller «jordens datter». Ifølge samisk mytologi gjorde hun fjellene vendt mot sør grønne, slik at de sultende reinsdyrene hadde mat.

## Sala Niejta og Rana Niejta
Den finske språkforskeren Otto Donner beskrev i sin oversettelse av samiske dikt til tysk og finsk i 1876, hvordan Sala Niejta (solens datter) **Rana Niejta** og **Saivo Niejta** (undergrunnens datter) ofte ble nevnt sammen i samisk poesi, og tidvis ble forvekslet med hverandre av utenforstående uten kjennskap til samisk mytologi:

Av eldre kilder fra 1700 fremgår det likevel at dette dreier seg om tre ulike gudinner. Sala Niejta hadde makt til å gjøre slutt på snø og kulde, mens Rana Niejta sørget for at trær og urter hvert år vokste frem igjen. Rana Niejta representerer således vårens fornyelse.

Samene oppfattet solen som 

Sala Niejta og Rana Niejta var to ulike gudinner som sammen med 

## Referanser


## Litteratur
* Hans Sckanke: *Epitomes Historiae Missionis Lapponica. Pars Prima. Anlagende de Norske Lappers Hedendom og Superstitioner*, utgitt av Martha Brock Utne og O. Solberg i *Finnmark omkring 1700. Aktstykker og oversikter*, Nordnorske Samlinger, Etnografisk museum, Universitet i Oslo, A.W. Brøggers boktrykkeri, 1938, bind 2, s. 175-256
* Otto Donner: *Lieder der Lappen − Lappalaisia lauluja*, Suomi-kirjan Toinen Jakso, II Osa, Helsinki, 1876
* Bo Lundmark: *Bæi'vi mánno nástit ([[umesamisk]]) = Sol- och månkult samt astrala och celesta föreställninga bland samerna*, Acta bothniensia occidentalis, Skrifter i västerbottnisk kulturhistoria, Umeå, Västterbottens museum, 1982
Bernard Freyberg

**Bernard Freyberg** (født 21. mars 1889, død 4. juli 1963) er New Zealands mest kjente soldat, militærkommandant og generalguvernør på New Zealand. Han nådde i sin militære karriere grad av generalløytnant.

Han ble offiser i British Army under første verdenskrig, tiden da han også ble tildelt Victoria Cross.

Under andre verdenskrig kommanderte han New Zealands ekspedisjonsgruppe i slaget om Kreta, Felttoget i Nord-Afrika og slaget om Monte Cassino.

Freyberg ble tildelt Victoriakorset, utnevnt til *Knight Grand Cross * av Sankt Mikaels og Sankt Georgs orden, *Knight Commander * av Badets orden, *Knight Commander* av Order of the British Empire og ble tre ganger tildelt Distinguished Service Order. Utnevnelsen til *Knight Commander* av Order of the British Empire medførte opphøyelse i ridderstanden og retten til å føre tiltaleformen *sir* foran sitt navn. I 1951 ble Freyberg adlet som baron Freyberg of Wellington in New Zealand and of Munstead in the County of Surrey. Han ble deretter titulert som lord Freyberg.

## Referanser


## Eksterne lenker
* 
* 
*
Psychopathic Records

**Psychopathic Records**, også kjent som the «Hatchet», er et uavhengig amerikansk plateselskap grunnlagt i 1991 av Joseph Bruce (a.k.a. Violent J) og Joseph Utsler (a.k.a. Shaggy 2 Dope) fra rapduoen Insane Clown Posse (ICP), sammen med tidligere platesjappe-eier og manager Alex Abiss. Selskapets utgivelser er innen undergrunnsrap fra Detroit i sjangrene horrorcore og acidrap.

## Nåværende artister
* Insane Clown Posse (ICP)
* Twiztid
* Blaze Ya Dead Homie
* Boondox
* The R.O.C.

## Eksterne lenker
* 
* www.insaneclownposse.com
* www.twiztid.com
* www.juggalonews.com
Gelindo Bordin

**Gelindo Bordin** (født 2. april 1961 i Vicenza) er en italiensk tidligere langdistanseløper. 
Han fikk sitt første gjennombrudd i EM 1986, der han vant gull på maratondistansen.

Året etter løp han igjen maraton i verdensmesterskapet i Roma. Maratonløpet gikk på en dag med høy temperatur og luftfuktighet, og han la seg et godt stykke bak ledergruppen. Han tok igjen flere løpere etter 35&nbsp;km, og kom til slutt på bronseplass.

I OL 1988 i Seoul løp Bordin i tetgruppen fra start. Etter 25&nbsp;km mistet stadig flere løpere kontakten med ledergruppen, og fem kilometer før mål gjenstod bare tre løpere, Bordin, Douglas Wakiihuri fra Kenya og Ahmed Salah fra Djibouti. En kilometer fra mål satte Bordin inn et rykk motstanderne ikke kunne følge, og løp inn til gullmedaljen.

Bordin forsvarte tittelen i EM 1986 i 1990, og ble den første som vant EM-tittelen i maraton to ganger. I VM 1991 i Tokyo tok han en skuffende åttendeplass. Bordin la opp etter OL i 1992, der han brøt maratonløpet etter halv distanse.

Bordin er den eneste løperen som har vunnet både Boston Marathon og OL-gull i maraton. Han vant Boston Marathon i 1990.

## Referanser


## Eksterne lenker
*
Arundel

**Arundel** er en markedsby og verdslig sogn i en bratt dal i naturområdet South Downs i grevskapet West Sussex i England. Elven Arun strømmer forbi på østsiden av byen, som den har gitt navn til, og Arundel har vært et viktig krysningssted over elven. Byen er 79&nbsp;km sør-sørvest for London, 29&nbsp;km vest-nordvest for Brighton, og 16&nbsp;km øst for grevskapshovedstaden Chichester. Større byer i nærheten er Worthing, Littlehampton og Bognor Regis. Arundel er en godt bevart by med store grønne bufferområder og en festning fra middelalderen og en katolsk katedral. Selv om byen er mindre i folketall enn de fleste andre sogn, har Arundel et museum og kommer kun på andreplass bak langt større Chichester i antallet beveringsverdige bygninger i West Sussex.

Arundel var en av de kommuner (borough) som ble reformert ved Kommunereformloven av 1835. Fra 1836-1889 hadde byen sin egen politistyrke på tre politimenn. I 1974 ble byen en del av distriktet Arun og er nå et verdslig sogn med eget byråd. I henhold til folketellingen i 2011 hadde sognet en befolkning på 3 475 innbyggere.

## Beskrivelse

Byen Arundel er et viktig bropunkt over elven Arun da den var den laveste veibro fram til åpningen av svingbroen ved Littlehampton i 1908. Festningen Arundel Castle ble bygget av normannerne for beskytte den sårbare skogkledte sletten i nord for dalen gjennom South Downs. Byen vokste opp på en skråning nedenfor festningen i sør. Elven het tidligere Tarrant og ble døpt om til Arun etter byen etter påtrykk fra fortidsminnegranskere.

Arundel ligger nord for hovedveien A27, mens Arundel stasjon betjener Arun Valley Line.

I 2004 fikk Arundel status som Fairtrade Town.

## Referanser


## Eksterne lenker
* 

* Offisielt nettsted
* «Arundel» i *[[Domesday Book]]*
Terry Neill

**William John Terence «Terry» Neill** (født 8. mai 1942, død 28. juli 2022) var en nord&shy;irsk fotball&shy;spiller og -manager.

Født i Belfast, så spilte han i sine unge år for Bangor FC, før han flyttet til Arsenal FC i 1969. Han lagde mål i sin første kamp for Arsenal mot Sheffield Wednesday, og ble en dyktig midt&shy;stopper (men han spilte også sideback). Han ble fast både på Arsenal-laget og på det nord&shy;irske landslaget på 1960-tallet, og kom til å bli kaptein på begge lagene. Han ble Arsenals yngste kaptein i en alder av 20 år, og spilte totalt 255 kamper for Arsenal og 59 landslags&shy;kamper for Nord-Irland.

Mot slutten av 1960-tallet ble Neill plaget av skader og gulsott, og kunne ikke være med i liga&shy;cup&shy;finalen i 1969 (Arsenal tapte). Selv om han bare var 28 år gammel, så ble han i 1970 ansatt av Hull City som spillende manager, en av tidenes yngste i den engelske liga. Senere ble han også spillende manager for det nord&shy;irske landslaget. Han gav seg som aktiv spiller i 1973, og forlot Hull ett år senere for å ta over som manager i Arsenals største rival Tottenham Hotspur, der han erstattet Bill Nicholson. Han ledet Spurs i to år, og var nær på å rykke ned med laget.

Til tross for hans dårlige resultater i Tottenham, så ble han rekruttert av Arsenals styre for å ta over etter Bertie Mee i 1976, og ble Arsenals yngste manager. Med signeringene av spillere som Malcolm Macdonald og Pat Jennings, så opplevde klubben en mindre opp&shy;blomstring der de nådde finalen i FA-cupen tre år på rad mellom 1978 og 1980, men vant bare den i 1979. I tillegg kom klubben til finalen i cupvinner-cupen i 1980, men tapte på straffespark&shy;konkurranse mot Valencia CF. I ligaen kunne ikke Arsenal vise til de samme resultatene som i cupene, og med spillere som gikk til andre klubber (Liam Brady og Frank Stapleton) og med en skadet Malcolm Macdonald, så ble resultatene bare verre. Det blir sagt at Neil ikke klarte å skape et godt samarbeid med flere av de viktige spillerne, spesielt med Alan Ball som forlot klubben kort tid etter Neills ankomst. En rekke med flaue cup-tap tidlig i 1980-årene, og da spesielt hjemme&shy;tapet i liga&shy;cupen mot Walsall FC 23. november 1983, viste seg å være siste sjanse. Han ble sparket som manager 16. desember 1983.

Neill trakk seg tilbake fra fotballen og åpnet sportsbarer i Hendon og Holborn, i det sentrale London.

## Referanser


## Eksterne lenker
*
Claus Jervell

**Claus Moxnes Jervell** (født 1961) er en tidligere leder av Rød Ungdom (1989–1990). Han ledet Mannsutvalget, som ble oppnevnt 26. august 2022 for å «utrede likestillingsutfordringer menn møter og som bidrar til utenforskap og er til hinder for et likestilt samfunn.» Utvalgets rapport ble overlevert 24. april 2024.

Tidligere var Jervell fagdirektør i samfunnsavdelingen for Likestillings- og diskrimineringsombudet med ansvar for arbeidsliv. Han har tidligere vært leder for Oslo hotell- og restaurantarbeiderforening (som nå er en del av Fellesforbundet).

Fra 1976 til 1987 bodde han i Trondheim og ble aktiv i ml-bevegelsen og ungdomspartiet Rød Ungdom. Han har studert kinesisk og jobbet som kokk i Kina.

## Referanser


## Kilder
* LO-Aktuelt: – En mann – flere stemmer
Pune

**Pune** (marathi ) er en by i India. Byen ligger i delstaten Maharashtra. Pune hadde 3,337,481 innbyggere i 2009. Byen er et sentrum for handel, samferdsel og kultur. Pune har en solid industri. Byen er kjent som en universitetsby. Den har også flere militære anlegg og skoler. Pune var en hovedstad for marathafolket fra 1714—1817. 5. mars 2008 åpnet Jotun (konsern) sitt første produksjonsanlegg i India i Ranjangaon utenfor Pune.

## Eksterne lenker
*
John W. Foster

**John Watson Foster** (født 2. mars 1836 i Petersburg i Indiana, død 15. november 1917) var en amerikansk offiser, journalist, diplomat og politiker.

Han vokste opp i Evansville i Indiana, og var først advokat til den amerikanske borgerkrig brøt ut. Da ble han general for unionsstyrkene (Nordstatene). Etter krigen arbeidet han som journalist og redigerte *Evansville Daily Journal* fra 1865 til 1869. Deretter ble han USAs minister (diplomatiske utsending) i Mexico (1873–1880), Russland (1880–1881) og Spania (1883–1885). I 1892 og 1893 var han USAs utenriksminister under president Benjamin Harrison. Han assisterte også Qing-dynastiet under forhandlingene om Shimonosekitraktaten av 1895 som juridisk rådgiver.

Blant hans barnebarn er John Foster Dulles, som også ble amerikansk utenriksminister, Allen Welsh Dulles, som var direktør for Central Intelligence Agency, og Eleanor Lansing Dulles som var økonom og diplomat. Han er også oldefar til den katolske teolog og kardinal Avery Dulles.

## Referanser


## Eksterne lenker
* 1892-1893: Secretary of State John Watson Foster
* John W. Foster profil i Internet Accuracy Project
Shimonoseki

**Shimonoseki** (下関市 - *Shimonoseki-shi*) er den største byen i prefekturet Yamaguchi på øya Honshu i Japan. Yamaguchi fikk bystatus 1. april 1889. Bygrensen ble utvidet 13. februar 2005 med fire byer som før lå i distriktet Toyoura. Byen er på Honshus aller sørvestligste punkt, der Kanmonsundet går mellom øyene Honshu og Kyushu. Kanmonkyo-broen forbinder Shimonoseki med den større byen Kitakyushu på den andre siden av sundet. Shimonoseki utgjør den nordligste delen av det storbyområdet som strekker seg fra Fukuoka-området i sørvest opp til området rundt Kanmonsundet.
## Referanser

## Eksterne lenker
*
Backstreet Boys

**Backstreet Boys** er en amerikansk popgruppe dannet i 1993 i Orlando i Florida (USA).

## Historikk
Gruppen hadde stor suksess på slutten av 1990-tallet, da den spilte inn en rekke låter som ble store hits, og ble nominert til flere Grammypriser. Etter noen års pause startet gruppen opp på nytt i 2005. Per 2011 bestod den av Nick Carter, Howie Dorough, Brian Littrell og A.J. McLean; Kevin Richardson forlot gruppen i 2006, men kom senere tilbake.

Backstreet Boys var per 2007 tidenes mestselgende boyband med over 100 millioner solgte plater.

## Diskografi

* 1996: *[[Backstreet Boys (album)|Backstreet Boys]]*
* 1997: *[[Backstreet's Back]]*
* 1999: *[[Millenium (Backstreet Boys-album)|Millennium]]* 
* 2000: *[[Black & Blue]]*
* 2005: *[[Never Gone]]*
* 2007: *[[Unbreakable (Backstreet Boys-album)|Unbreakable]]*
* 2009: *[[This Is Us (Backstreet Boys-album)|This Is Us]]*
* 2013: *[[In a World Like This]]*
* 2019: *DNA*

## Konserter i Norge

* 13. februar 1997: Sentrum Scene
* 29. mars 1998: Oslo Spektrum
* 30. juli 1999: Oslo Spektrum
* 31 juli 1999: Oslo Spektrum
* 29. september 2005: Oslo Spektrum
* 12. april 2008: Oslo Spektrum
* 5. desember 2009: Oslo Spektrum
* 8. mars 2014: DNB Arena
* 9. mars 2014: Oslo Spektrum
* 10. mars 2014: Trondheim Spektrum
* 11. mars 2014: Koengen
* 11. juli 2014: Bendiksbukta
* 12. juli 2014: Kongsten fort

## Referanser



## Eksterne lenker
* 
* 
*
Weihai

**Weihai** (kinesisk: 威海, pinyin: *Wēihǎi*, tidligere **Weihaiwei** er en by på prefekturnivå ved kysten nordøst i provinsen Shandong i Folkerepublikken Kina. Den har et areal på 5&nbsp;436 km². I 2004 hadde den 2&nbsp;483&nbsp;889 innbyggere.

Weihai har varme kilder, og utenfor kysten ligger det mange små øyer. 

## Historie
Fra 1898 til 1930 var Weihai britisk traktatsområde under navnet *Weihaiwei*. Den siste britiske *commissioner* av Weihaiwei var Reginald Fleming Johnston. Byen var en kort stund en særskilt administrativ region etter at den var blitt returnert til Republikken Kina. 

Weihai var en marinebase for den nordkinesiske flåtestyrken Beiyangflåten. Under den første japansk-kinesiske krig ble byen beleiret, og de kinesiske krigsskip som hadde reddet seg etter  sjøslaget ved Yalu, ble ødelagt i havnen den 2. februar 1895. Øverstkommanderende admiral, Ding Ruchang, begikk deretter selvmord.

I 1949 fikk byen sitt nåværende navn.

## Administrative enheter
Weihai består av ett bydistrikt og tre byfylker:

* Bydistriktet Huancui – 环翠区 *Huáncuì Qū* (regjeringssete)
* Byfylket Wendeng – 文登市 *Wéndēng Shì* ;
* Byfylket Rongcheng – 荣成市 *Róngchéng Shì* ;
* Byfylket Rushan – 乳山市 *Rǔshān Shì*.

## Eksterne lenker
* Beskrivelse av byen
*
Multi-Purpose Logistics Module

**Multi-Purpose Logistics Module** (MPLM) er en stor trykksatt container som lastes ombord på de amerikanske romfergene for å transportere store mengder nyttelast og avfall til og fra Den internasjonale romstasjonen (ISS). Det bæres med romfergen i lasterommet og kobles til Unity-modulen, der nyttelast blir brakt ombord på romstasjonen og avsluttede eksperimenter og avfall blir lastet inn i MPLM for retur til Jorden.

Modulen er bygget for NASA under kontrakt med det italienske romfartsbyrået (ASI). 3 MPLM er bygget og levert til NASA, og har alle sammen fått navn valgt av ASI, for å hedre noen av de store talentene i italiensk historie: 'Leonardo*, *Raffaello*, and *Donatello*. Selv om modulene er bygget av ASI, er de eid av NASA. I bytte for å bygge MPLM'ene, mottar ASI tilgang til amerikansk tid til vitenskapelige eksperimenter ombord på ISS.

MPLM var opprinnelig designet for den amerikanske romstasjonen *Freedom*. Den skulle etter planen da bygges av selskapet [[Boeing]], men i [[1992]] annonserte ASI at de ville bygge en "Mini-Pressurized Logistics Module", som kunne holde opp til 4500 kg med nyttelast. Etter redign i [[1993]], ble lengden doblet og den fikk sitt nye og endelige betegnelse "Multi-Purpose Logistics Module".

*Donatello* er en noe større modul enn sine søsken, da den kan bære nyttelast som trenger kontinuerlig strøm fra konstruksjon til installasjon på ISS. *Donatello* skal fly bare en gang på romferden [[STS-128]]. På den ferden vil den medbringe utstyr for å utvide ISS sin kapasitet fra 3 til seks astronauter/kosmonauter.

Med slutten av romferge-programmet i 2010, vil de tre modulene bare fly ti ganger basert på de nåværende planene.

==Gjennomførte ferder==



==Planlagte ferder==



==Spesifikasjoner==
**'Lengde** – 6.4 m
***Diameter** – 4.57 m
***Masse''' – 4,082 kg tom; 13,154 kg lastet

## Se også
*Den internasjonale romstasjonen
*Liste over byggingen av ISS

## Referanser


## Eksterne lenker
* NASA website on the MPLMs
Steinar Bråten

**Steinar Bråten** (født 1962) er en norsk tidligere skihopper. Han vant Holmenkollrennet i 1983, han deltok også i Vinter-OL i 1984. Han er bror til den tidligere skiskytteren Siv Bråten Lunde.

## Verdenscupseire

## Referanser


## Eksterne lenker
*
Paul W. Richards

**Paul William Richards** (født 1964) er en amerikansk astronaut, som foreløpig har fløyet på en romferd, som «Mission Specialist» med romfergen Discovery, der det aller første permanent mannskapet til Den internasjonale romstasjonen (ISS) ble levert.

## Romferder

## Hedersbevisninger
* NASA Certificate of Recognition for Patent Application (1996) *Silver Snoopy Award (1994)
* NASA Exceptional Achievement Medal (1994) 
* HST First Servicing Mission Development Team
* HST First Servicing Mission Extravehicular Activity Team
* HST First Servicing Mission Crew Aids and Tools Development Team
* HST First Servicing Mission Integration and Test Team
* HST First Servicing Mission Space Support Equipment Team
* NASA Manned Flight Awareness Award (1994)
* NASA Outstanding Performance Awards (1992, 1994, 1995)
* Quality Increase Award (1993)
* Certificate of Outstanding Performance (1990, 1993, 1994)
* Group Achievement Award UARS and GRO MMS and UASE Support Team (1992)
* NASA Certificate of Recognition for Invention Disclosure (1991)
* NASA Certificate of Recognition for Technical Brief (1991)

## Bilder

STS-102 crew.jpg|Mannskapene som deltok på STS-102


## Referanser


## Eksterne lenker
* NASA bio
Messerschmitt Me 261

**Messerschmitt Me 261** *Adolfine* var et rekognoseringsfly tegnet på slutten av 1930-årene av Messerschmitt, både som et fraktefly og rekognoseringsfly. Flytypen ble ikke satt i produksjon, men tre prototyper ble bygget.

Me 261 ble unnfanget i 1937 med det formål å frakte den olympiske ild uten stopp mellom Garmisch-Partenkirchen i Tyskland (Vinter-OL 1936) til Tokyo i Japan (Sommer-OL 1940). Flyets tidlige design var fengende overfor Adolf Hitler, som senere fikk kallenavnet *Adolfine* i hans ære. Byggingen av prototypene begynte ved Augsburg våren 1939, men fremgangen var treg fordi prosjektet i sin helhet hadde lav prioritet fremfor andre luftfarts– og forsvarsprosjekter. Ved krigsutbruddet i 1939 ble byggingen av prototypene stanset fullstendig. Det ble likevel tatt i betraktning at muligheten for å bruke Me 261 til langdistanses rekognosering over Atlanterhavet, noe som førte til at prosjektet startet igjen sommeren 1940 og resulterte i tre prototyper. 

## Prototyper
;Me 261 V1 (BJ+CP)
Hadde en Daimler-Benz DB 606A-1/B-1 motor og fem besetningsmedlemmer. Den første flyvningen for Me 261 V1 skjedde den 23. desember 1940. Avgjørelsen om å ta i bruk DB 606–motoren ble et problem siden bare et fåtall av disse var ledige for utviklingsprosjekter. Så gost som samtlige motorer gikk til andre flykonstruksjoner som allerede var i produksjon, som for eksempel Heinkel He 177. Me 261 V1 ble for øvrig bombet istykker i et alliert raid på Lechfeld i Augsburg i 1944, noe som førte til at det ble skrapet. 

;Me 261 V2 (BJ+CQ)
Denne hadde også motortypen Daimler-Benz DB 606 og fem besetningsmedlemmer. Den første flyvningen for Me 261 V2 skjedde tidlig i 1941. Me 261 V2 ble også bombet istykker i et alliert raid og delene som var igjen av flyet ble senere innhentet av amerikanske styrker ved Lechfeld.

;Me 261 V3 (BJ+CR)
Hadde en kraftigere Daimler-Benz DB 610A-1/B-1 motor og syv besetningsmedlemmer. Den første flyvningen for Me 261 V3 skjedde tidlig i 1943. 261 V3 fikk også den lengste serien med flyvningstester og den 16. april 1943 fløy Me 261 V3 over en distanse på 4 500 kilometer i en tidsperiode på ti timer. I juli 1943 ble for øvrig flyet skadet i en landingsulykke og det er uklart om flyet noengang ble satt i driftsklar stand igjen.

## Spesifikasjoner

## Eksterne lenker
* Messerschmitt Me 261
Legenden om Deverry

**Legenden om Deverry** er en bokserie på totalt 14 bøker som er skrevet av den amerikanske forfatteren Katharine Kerr.

Fire av bøkene er oversatt til norsk, i totalt fem bind:
**Sølvdolkens Skygge*. Oversatt av Johannes H. Berg jr.. Tiden, Oslo 1997. (Originalens tittel: *Daggerspell*.
**Mørkets skygge*. Oversatt av Johannes H. Berg. Tiden, Oslo 1998. (Originalens tittel: *Darkspell).
**I morgengryets Skygge*. Oversatt av Johannes H. Berg. Tiden, Oslo 1998. (Originalens tittel: *The bristling wood*).
**Dragens Skygge* 1 og 2. Oversatt av Johannes H. Berg. Tiden, Oslo 2000. (Originalens tittel: *The dragon revenant'').
Med åpne kort

***Med åpne kort*** er et norsk portrettserie med Tomm Kristiansen som gikk på NRK1 i 1996. Det var et samtaleprogram der NRKs Afrika-korrespondent Tomm Kristiansen inviterte norske personer som hadde markert seg i mediebildet, ikke kjendisene, men de som arbeidet mer i det stille. Programmet gikk på søndager.

## Referanser


## Eksterne lenker
*Serien på NRK Nett-TV
Matt Pelissier

**Matt Pelissier** er en tidligere trommeslager i bandet My Chemical Romance, som han startet sammen med Gerard Way i 2001.

## Referanser


## Eksterne lenker
*
Andy Thomas

**Andrew Sydney Withiel Thomas** (født 1951) er en australsk-født amerikansk astronaut som har deltatt på fem romfergeturer, inklusive et besøk til Den internasjonale romstasjonen, han har også tilbrakt mere enn 140 dager ombord på den russiske romstasjonen Mir. Han ble amerikansk statsborger i desember 1986. Han er gift med NASA-astronaut Shannon Walker.

## Romferder

### EVA
*  STS-102 – 1 romvandringer 
** 13. mars 2001: 6 t 21 m

## Bilder

STS-77 crew.jpg|Mannskapet på STS-77
STS-89 crew.jpg|Mannskapet på STS-89
Mir on 12 June 1998.jpg|Mir slik den så ut da bl.a Thomas var ombord
STS-91 crew.jpg|Mannskapet på STS-91
STS-102 crew.jpg|Mannskapet som deltok på STS-102
Sts-114-crew.jpg|Mannskapet som deltok på STS-114
STS-114 cargo transfer from MPLM.jpg|Lawrence og Thomas i jobb inne i MPLM på STS-114


## Referanser


## Eksterne lenker
* NASA Bio
* Astronaut blasts lack of research into space (The Sun-Herald, May 20, 2004): Comments from Thomas about state of Australian space science
South Downs

**South Downs** er et lavlandsområde med kalkgrunn i det sørlige England. Det går parallelt med North Downs, og de to områdene bestod engang en kuppelformet kalkklippe. De skilles nå fra hverandre av Weald, et område hvor kalksteinsgrunnen har blitt slitt ned av erosjon. 

Området strekker seg omkring 100 km gjennom East Sussex, West Sussex og Hampshire. Turveien South Downs Way går langs området. 

De mest kjente klippene er Beachy Head ved Eastbourne og Seven Sisters mellom Eastbourne og Seaford. Det høyeste punktet er Butser Hill, som når 270 moh. og er en av Englands *[[marilyn (topp)|marilyns]]*.

## Verneområde og mulig nasjonalpark
Deler av South Downs inngår i en Area of Outstanding Natural Beauty. Det er foreslått å definere området som nasjonalpark, noe som fikk støtte fra regjeringen i september 1999. I 2004 ble det holdt en høring om grensene for en nasjonalpark, og det har siden pågått arbeid med å fullføre planene. 

## Byer og landsbyer
* Arundel
* Brighton
* Eastbourne
* Hove
* Lewes
* Midhurst
* Portslade
* Shoreham-by-Sea
* Washington